钦定古今图书集成/历象汇编/乾象典/第091卷 > 《念奴娇》〈韩南涧载酒过云楼观雪〉前人
## 钦定古今图书集成/历象汇编/乾象典/第091卷 > 《念奴娇》〈韩南涧载酒过云楼观雪〉前人

兔园旧赏，怅遗踪、飞鸟千山都绝。缟带银杯江上路，
惟有南枝香别。万事新奇，青山一夜，对我头先白。倚
岩千树，玉龙飞上琼阙。　莫惜雾鬓云鬟，试教骑鹤，
去约尊前月。自与诗翁磨冻砚，看扫幽兰新阕。便拟
明年，人间挥汗，留斫层冰洁。此君何事，晚来曾为腰
折。